Vabilo k prijavi na poziv za pridobitev certifikata

**Mladim prijazna občina 2014-2018**

Spoštovani predstavniki lokalnih skupnosti,

**Inštitut za mladinsko politiko in Mladinski svet Ajdovščina podeljujeta certifikat Mladim prijazna občina za obdobje 2014 – 2018. Certificiranje mladim prijaznih lokalnih skupnosti poteka v sodelovanju s Skupnostjo občin Slovenije in pod častnim pokroviteljstvom Predsednika RS Boruta Pahorja.**

Certifikat Mladim prijazna občina je priznanje samoupravnim lokalnim skupnostim, ki uspešno izvajajo ukrepe s področja vertikalnih in horizontalnih mladinskih politik.

Certifikat Mladim prijazna občina se podeljuje lokalnim skupnostim, ki jih strokovna komisija na podlagi prijave na poziv prepozna kot mladim prijazne, ker so v minulih letih uspešno izvajale ukrepe s področja lokalnih mladinskih politik.

Tretji certifikati Mladim prijazna občina za obdobje 2014 – 2018bodo zaslužnim občinam podeljeni v skladu s pravili, objavljenimi na spletni strani [www.mladi-in-obcina.si](http://www.mladi-in-obcina.si).

Certifikat Mladim prijazna občina se letno in s štiriletno veljavnostjo redno podeljuje lokalnim skupnostim, ki jih strokovna komisija prepozna kot mladim prijazne, ker uspešno izvajajo ukrepe s področij mladinskih politik. S pridobitvijo certifikata se občina, ki se je pri svojem delu na področju mladih že izkazala za uspešno zaveže, da bo področje mladih še naprej uspešno sistemsko urejala in v naslednjem štiriletnem obdobju nivo učinkovitosti ohranila oz. dvignila.

**Vse lokalne skupnosti, ki imate področje mladine zgledno urejeno vabimo**, **da si natančno preberete pravila in poziv za pridobitev certifikata Mladim prijazna občina na spletni strani** [**www.mladi-in-obcina.si**](http://www.mladi-in-obcina.si) **in** **se do 3. septembra 2014 prijavite na poziv za pridobitev certifikata.**

Slavnostna podelitev certifikatov Mladim prijazna občina 2014 – 2018bo predvidoma 25. 9. 2014.

Vabimo vas, da spletno stran [**www.mladi-in-obcina.si**](http://www.mladi-in-obcina.si)redno obiskujete ter spremljate novosti, povezane s certifikatom Mladim prijazna občina in s področja lokalnih mladinskih politik.

Dodatne informacije dobite na Inštitutu za mladinsko politiko, kontaktna oseba Rozana Mužica, tel. št. 040 475 677, e-naslov: rozana.muzica@msa.si.

Rozana Mužica

 *vodja programa*